LidanRubinov/Halacha-QA huggingface dataset:
שאלה: קבלה בעניין חצאיות: שמי בת 18. בשבת תשובה קיבלתי על עצמי ללכת עם חצאיות במשך 40 יום. זה אומר שבתאריך ה28 10 נגמרת לי הקבלה כביכול וההחלטה היא בידיי האם להמשיך או לא. בתאריך 15 10 יש לי יום הולדת 18 ובן הזוג שלי הפתיע אותי ולוקח אותי בע ה 3 ימים בצפון עם זוג נוסף שעומד להתארס. במשך ה3 ימים האלה יהיה בריכה, ג קוזי, ספא וכו. אני ובן זוגי הוא בהחלט הזיווג ההגון ( -) ואני רואה אותו לטווח הארוך בחיי חתונה וילדים. אנחנו כבר הרבה מאוד זמן ביחד, שומרים על השבת על מצוות, משתדלים לא לחטוא הרבה,לוקחים על עצמנו הרבה דברים. עכשיו השאלה שלי היא כזו, מה עליי לעשות? לקחתי על עצמי חצאיות וגם ככה קשה לי עם זה אבל לא קשה לי ברמה של לשבור את הראש עם עצמי!! אני כל החיים גדלתי עם מכנסיים וחולצות קצרות והעניין די מקשה עליי, בזמן היותנו בחופשה מה עליי לעשות? כולם ייכנסו לבריכה ואני אסתכל מהצד? היום הולדת היא שלי! זו לא יום הולדת של מישהו או מישהי אחרת שעוד איכשהוא אני יכולה להמציא תירוץ למה לא נכנסת למים, הם באים ובן הזוג שלי השקיע המון בשביל זה, ואני אהיה בצד?? אני לא רוצה לקחת יותר את הקבלה הזאת ואני לא יודעת מה עליי לעשות. האם יש אפשרןת לעשות התרת נדרים?? להשלים את שלושת הימים האלה אחרי זה? אני ממש ממש מבואסת ולא יודעת מה לעשות. אשמח לתשובה,
תשובה: קחי את החצאיות, לבשי אותן ואל תרחצי ללא בגדים צנועים בפני אחרים. אם כך תעשי, חסד ד  ילווה אותך בכל חייך הזוגיים, שומר השם כל אוהביו. אין אפשרות להתיר נדר בנושא שממילא אסור על פי התורה כגון לבוש שאינו צנוע. היי גיבורה ועשי את הצעד הנכון. בהצלחה
שאלה: כשרות: האם שעון שבת שמדליק תנור בבית מלוןי והגוי מכניס את האוכל או הלחם לתנור נחשב על פי הרמ את בישול ישראל
תשובה: אין בישול אחר בישול בבישולי עכו"ם.
שאלה: רפורמים: יצאתי ידי חובה לימוד תורה אם קראתי דבר תורה על פרשת שבוע רפורמי?
תשובה: אין קשר בין שני חלקי השאלה:  לצאת ידי חובת לימוד תורה  זהו מושג בעייתי, מפני שמצד אחד די ב קריאת שמע  כדי לצאת ידי חובה ומצד שני כתוב  והגית בו יומם ולילה  -  לא ימוש.  כך שכל רגע שיהודי יכול ללמוד תורה ולא לומד זה ביטול תורה. באשר ללימוד מרפורמים וכל מני כופרים, אין בכך איסור. ח כבר אמרו על רבי מאיר שהיה תלמידו של אלישע  אחר  -  תוכו אכל כברו זרק. רבי מאיר לא נגע בדברים המקולקלים והוציא לעצמו רק את הדברים המתוקנים. בדרך דומה מציין הרמב"ם (שמונה פרקים) "ושמע האמת ממי שאמרה". כל זה בתנאי שיש לך כלים משוכללים לדעת כיצד להפריד בין הבר והתבן. אלו דברים שאין להם שיעור - - - ותלמוד תורה כנגד כולם.
שאלה: סוכריות pez: ילדיי קיבלו סוכריות פז בתוך אריזת צעצוע. על האריזה הופיעו 2 הכשרים: הראשון של kf לונדון בתוך משושה. והשני אישור הרבנות הישראלית. האם אישור הרבנות הישראלית הנו אישור הרבנות הראשית לישראל? ומועדים לשמחה
תשובה: נשמע חשוד כי צריך להיות כתוב "באישור הרה"ר לישראל". תפנה עם האינפורמציה למחלקת ההונאה בכשרות של הרה"ר 0253131313
שאלה: בירור חיוב בדיקה מתולעים: רציתי לברר האם וא"כ מדוע ישנו חיוב בדיקה של קטניות כמו אורז ובסיס השאלה הוא מכיון שכמעט ולא בנמצא באורז הנמכר בחנויות נגיעות אני כמעט שלא מצאתי וכן חברים ששאלתי ג"כ אמרו לי שכמעט ולא מצאו וא"כ הוי לכאורה מיעוט שלא מצוי שאינו חייב בבדיקה וביותר שהרי נפסק להלכה דדבר שאינו מוחזק כנגוע אפשר לבשל אותו (אף לכתחילה) וממילא הוי ספק ספיקא שמא לא היה בו תולעים ואי היה בו תולעים שמא נימוכו בבישול וא"כ האם יש חיוב בדיקה וא"כ מדוע עוד רציתי לברר שהרי לכאורה דעת הרמ"א דבריה פגומא כן בטלה באלף וכן מדויק בלשונו בסימן קג סעיף א ואף שהפת"ת מביא שיטת הפ"מ וחו"י לכאורה יש מקום לסמוך על דעת הרמ"א (לבני אשכנז) וכן מצתאתי בשות כתב סופר יוד סימן סג שמבאר שלכל שיטות הראשונים בריה פגומה כן בטלה ואף שיש חולקים על זה (וכן שיטת הבן איש חי שמחמיר בזה) לכאורה יש מקום להקל ולסמוך על הרמ"א והכתב סופר השמח לקבל תשובה מפורטת כדי שהוכל להמשיך להעמיק ולהבין את הנושא ב מראש ע.ש
תשובה: ישר כח גדול. לצערינו, זה לא המקום לשאלות בעיון אלא לתשובות קצרות. אולם יתכן שנכון הדבר בשקיות קטנות של אורז של החברות הטובות ויקרות ביותר. הסיבה לכך היא שהם מנפים את האורז לפני האריזה. אבל בשקים של אורז בתעשייה (אולמות, קטרינג, בית מלון, מוסדות חינוך עם ארוחות וכו ) הדבר הוא לגמרי להפך, הנגיעות היא רבה מאד ויש תקופות בשנה (כגון עכשיו אחרי הקיץ) שיש כמעט בכל שק.
שאלה: סמארטפון: לאחרונה כל נושא הסמארטפון הוא גדול ביותר הן בקרב המגזר החרדי ודתי לאומי והדעות לא אותן דעות החרדי - אסור ומובטל ואין להשתמש בו. הדתי לאומי - מתיר, עם קמצוץ של התנגדות איך רבנים שונים מביאים עמדות שונות? והאם יש הלכה שאסור להשתמש בסמארטפון
תשובה: אתה כנראה צעיר ואינך מודע לכך שהדיונים הללו ישנים מאוד עוד מימי הרדיו והטלוויזיה. בכל המכשירים שקשורים לתקשורת (רדיו - טלוויזיה - מחשב - טלפון) יש ברכה ולצידה סכנה. העמדה החרדית בכל הנושאים הללו היא עמדה מסתגרת. בבחינת  לא יהיה חלקי עמהם. יש לכך יתרונות וחסרונות. העמדתה הדתית לאומית היא עמדה פתוחה שמכירה בכך שאי אפשר לברוח מהקדמה. יותר נכון להכיר בה ולפתח כלים ודרכים לעמוד בפני הסכנות שבה.
שאלה: מחפש מנין דחוף: אני מחפשת לבעלי תושב חו"ל מנין ליום שני חג שמחת תורה בפתח תקווה. ענה עזרו לי ב מראש וחג שמח חנה
תשובה: נשמח לקבל תגובות לעזרה
שאלה: תורה מול מדע: היה לי ויכוח עם חילונית שטענה שחוקי הדת קורסים במקומות בהם חוקי הפיזיקה והמתמטיקה עומדים על תילם. היא נתנה לי דוגמא - לפי התורה מתחלף יום כאשר מופיעים שלושה כוכבים בשמיים, ז"א לאחר שהשמש שקעה. באותו אופן כך נכנסת ויוצאת שבת. לו אסא לגרינלנד, היא אומרת, שם חוקי הפיזיקה ממשיכים להתקיים ממש כמו בארץ, אבל השמש נשארת בשמיים חודשים ספורים, ולאחר מכן שוקעת לודשים ספורים, זאת כי כדו הארץ נוטה על צירו מול השמש, וכך יוצא שתקופה שלמה - בקיץ - גרינלנד מופנית לכיוון השמש, ובחורף לכיוון השני. לפי כך - השמש לא שוקעת, ויום אינו מתחלף, ולכן חוקי התורה קורסים. לא ידעתי מה לחשוב, עזרו לי, מה לחשוב??? יכול להיות שהתורה לא מתאימה לכל מקום בעולם?
תשובה: כוחה של התושב"ע בהתאמת עקרונות התורה לכל המצבים המשתנים. גם אסטרונאוט שמקיף את כדור הארץ בחללית ידע מתי להתפלל שחרית ומנחה וערבית ומתי נכנסת השבת שלו. על כך עמלים פוסקי ההלכה בכל דור - זהו אחד התפקידים הנצחיים של התורה שבעל פה. לעניינך הבאתי שתי תשובות בציטוט מתוך ויקיפדיה: "באשר למקום שבו השמש כלל אינה זורחת (או אינה שוקעת) בשיא החורף (או הקיץ), ישנן שתי שיטות עיקריות בהלכה. יש הסוברים שיממה נקבעת על-פי המהלך האסטרונומי, כלומר השלמת הקפה אחת של כדור הארץ סביב עצמו תוגדר כיממה ללא תלות בזריחה ושקיעה (ראה רמב"ם, "מורה נבוכים", ח"ב פרק ל, ואבן-עזרא בראשית א, ה "וטעם יום אחד הוא תנועת הגלגל"). הרב שלמה גורן היה סבור אחרת. הוא טען שבקיץ הצפוני חצות הלילה (היינו שעה 24:00 בקירוב) היא זמן השקיעה, ומיד לאחר מכן מגיע זמן עלות השחר. העיקרון המנחה הוא שכאשר ישנו לילה קצר, ואפילו של כמה דקות בלבד, ודאי שתחילת הלילה היא השקיעה וסופו - עלות השחר  על בסיס זה, גם כאשר כבר לא יהיה עוד לילה כלל, נקודת חצות נשארת שלב המעבר מן היום שעבר ליום הבא. והוא הדין לגבי החורף הצפוני, שבו השמש כלל לא זורחת. חצות היום (שעה 12:00 בקירוב) היא שלב המעבר מיממה ליממה (ראה תורת השבת והמועד: השבת בארצות הצפוניות ובמזרח הרחוק). על פי דבריו, בקיץ השבת תיכנס בחצות הלילה של יום שישי ותצא בחצות הלילה של שבת, ובחורף תיכנס בחצות היום של יום שישי ותצא בחצות יום השבת". עיין
שאלה: קריאת שמע שעל המיטה: כבוד הרב לפני השינה כולנו אומרים קריאת שמע שעל המיטה. התפילה פותחת ".הריני מוחל לכל מי שהכעיס והקניט אותי או שחטא כנגדי." זאת אומרת אני סולחת לכל מי שעשה לי מעשה כזה או אחר. הבעיה לא תמיד אפשר לסלוח, לא לכל אחד ולא על כל מעשה. מאוד קשה לי לסלוח ל. אז איך אני אמורה לסלוח לו? ומאוד קשה לי לסלוח לו. האם אכן אני אמורה למצוא כוחות נפש להתגבר ולסלוח לו? מראש והמשך יום טוב
תשובה: החובה לסלוח למי שפגע בך היא רק כאשר הוא מתנצל ומבקש סליחה. ציטוט מתוך השולחן ערוך: עבירות שבין אדם לחבירו אין יום הכיפורים מכפר עד שיפייסנו. ואפילו לא הקניטו אלא בדברים צריך לפייסו. רק אם הוא בקש סליחה ופייס אותך חלה עליך חובה לסלוח לו. בעומקם של דברים, גם על פי תורה גם על פי שמחת הלב, עדיף לאדם להסתלק מכל הכעסים וההאשמות שבלבו מפני שהם מכבידים עליו מאוד, לכך נוסחו הדברים בהקדמה לקריאת שמע. אם יום אחד תוכלי לשכוח ולסלוח לו (גם אם לא בקש ממך סליחה) זה ייטיב לך ברוח ובאמונה. שנה טובה!
שאלה: חזרה בתשובה של בן זוג: בן זוגי מכבר 3 שנים, התקרב מאוד לדת, הוא כרגע בתהליך של חזרה בתשובה, אני מאוד מסורתית, בעד קיום המסורת וההלכות אך שמירת שבת כהלכתה זה יותר מדי בשבילי. התחלתי בקיום מצוות בסיסיות. האם לדעתך ניתן הדבר לגישור או שעדיף שכל אחד ימשיך בדרכו?
תשובה: אם את רוצה להתחזק, תמשיכו הלאה מתוך התקדמות בעבודת השם. לא לחשוש מכובד המשא של המצוות, הלא ככל שתתקרבי אליהן תרגישי אמיתית יותר ובעלת חופש של ארצות החיים.
שאלה: אהבת ה : כבוד הרב כיצד מצליחים לאהוב את ה?
תשובה: כל אחד אוהב את ד  לפי מה שמתחולל בו: הרמב"ם שהיה שכלתן מובהק מצייר אהבת ד  שכלית: מתוך התבוננות בבריאה מתפעל אדם מגודל החכמה האלוקית שמצטיירת בבריאה ומכאן מגיע להערצה עצומה והתבטלות בפני ד. רבי ישראל נג ארה שהיה משורר בטא בהתפעלות רגשית: אנא אלך אנא אלך מרוחך אנא מפניך אברח אברח ממך אליך ובצל ידך אגיל אפרח יה כבודך עולם מלא אתה האל עושה פלא אם לשמים אעלה שם אמצא אורך יזרח שחק לא יכלכלך וארץ לא תכילך מי ימלל רב גדלך לו פיו כים בקול יצרח רקיעי רום הם כסאך וארץ הדום רגלך גדול שמך והן לך צפון דרום מערב מזרח אסק שמים שם אורך אציעה שאול הנך אחרית ים גם שם ידך תקחני בלי טרח לכן אין לי מנוס בלתך ובחמלתך אבוא ביתך ואקח מגן תורתך תורני דרך וארח בדומה לו רבי אלעזר אזכרי מבטא את אהבתו ברגשות נפלאים: ידיד נפש ידיד נפש אב הרחמן משך עבדך אל רצונך ירוץ עבדך כמו איל ישתחוה מול הדרך כי יערב לו ידידותך מנפת צוף וכל טעם הדור נאה זיו העולם נפשי חולת אהבתך אנא אל נא רפא נא לה בהראות לה נעם זיוך אז תתחזק ותתרפא והיתה לך שפחת עולם ותיק יהמו רחמיך וחוסה נא על בן אוהבך כי זה כמה נכסף נכסף לראות בתפארת עזך אנא אלי מחמד לבי חושה נא ואל תתעלם הגלה נא ופרש חביב עלי את סכת שלומך תאיר ארץ מכבודך נגילה ונשמחה בך מהר אהוב כי בא מועד וחנני כימי עולם המסקנה היא שהקב"ה גדול ועצום מקיף אפשרויות אינסופיות. כל אחד ימצא את הדרך שמביאה אותו לאהוב את ה. על פי הנטיה והכשרון שלו, שהרי השפעתו של ד  עלינו באה ממקומות מגוונים לאין ספור: מי שמתפעל מהבריאה יאהב דרך נפלאות הטבע, מי שמתפעל מחכמת התורה ומוסריותה הנעלית יאהב דרך התורה, מי שמוצא בתוך תוכו, בפנימיותו, רוחניות נשגבת: שאיפת השלמות והטוב ממלאת את ליבו, הוא יאהב דרך הנשמה. יש מי שחש עצמו בכל נמי נפשו כחלק מכלל ישראל - מחובר לעם הנבחר בכל עלילותיו לדורותיו - הוא יאהב דרך עמו. יש מי שקשור בטבורו לאדמת הקדש, לחבלי הארץ המובטחת - הוא יאהב דרך ארצו, ישוטט ברגבי אדמתה: יבא למערת המכפלה, קבר רחל וכל המקומות הקדושים שיאם בבית הבחירה. יש מי שמתקשר לצדיקים - לתורתם ודרכי חייהם, הוא יאהב בעזרת הצדיקים. בכל מקרה ראוי להעזר בחברים, מבקשי ד  כמוך. וברבנים שאתה מוצא עצמך קרוב לדרכם: בשעורים שלהם, בשיחות אתם ובספרים שלהם. אהבת ד  מתבטאת כמובן בעשיה: בלימוד, בתפילה, בקיום מצוות, בתיקון מידות, בתשובה ובמעשים טובים למען הזולת ולמען העם והארץ. יש דרכים רבות - אפשר וראוי לפסוע ולהתקדם בכמה מהם במקביל: ללמוד, להכיר, לחוות, להיות, לעשות וליצור מתוך התקדמות והתחזקות מתמדת בתורה, בתפילה ובמעשים טובים.
שאלה: האם אני מחוייבת לאכול בשר ודגים בשבת ובחג?: כבוד הרב אני מאוד נהנת מטעמן המשובח של פירות וירקות. ודיי נמנעת מאכילת דגים ובשר בגלל סיבות אידיאלוגיות (למה להרוג חיות?). ואולי אפילו מסיבה שקיבלתי על עצמי כשרות ואני פוחדת לטעות ולאכול חלבי אחרי פחות מ 6 שעות מהבשרי. חברה אמרה שאני חייבת לאכול דגים ובשר בשבת ובחג. האם היא צודקת? מראש והמשך יום טוב?
תשובה: אדם צריך להתענג על האוכל בשבת. כל מאכל שלא מענג אדם - מותר לו להימנע ממנו (הדבר אפילו רצוי כדי שלא לפגוע בעונג שבת שלו). ההמלצה לאכול בשר ודגים היא לאנשים שנהנים ממאכלים אלו. ענגי את השבת בפרות ובירקות שאת אוהבת. ותזכי לקיים "כולם ישבעו ויתענגו מטובך".
שאלה: אלוקים אדיש?: סבל. יש כל כך הרבה סבל בעולם. כל כך כל כך הקרבה. אי אפשר אפילו לתפוס כמה בראש שלנו. ואני יודעת שיש אלוקים. מה זה אלוקים, אני לא יודעת. אבל אומרים שהוא יודע הכל. רואה הכל. עושה הכל. והוא רואה את כל הסבל. כל כך הרבה סבל. וממשיך הלאה. קל חנון ורחום, אומרים. אז אומרים, וילדים קטנים רעבים. תינוקות בוכים. אדם בודד, אישה עצובה, ילדה שאין לה חברות. והוא רואה. והוא יודע ושומע. והעולם רע. יש הרבה טוב. נכון. אני רואה כל כך הרבה טוב, יש לי הרבה על מה להודות. אבל יש גם כאלה שאין להם, פשוט אין להם כלום. וגם אני, גם אני סובלת, ולא מבינה איך אפשר לראות את הקושי שלי ולא להציל אותי. כשאני רואה ילד בוכה, או זקן שעייף מהחיים, ועני ברחוב, או אדם בחוב, וחברה שאמא שלה מקללת אותה, או אחת שמרגישה לבד, הלב שלי בוכה, הלב שלי נקרע. ומה אני רואה? כל כך קצת, לעומת כל מה שיש. הידיעה הזאת מטריפה אותי. ואני לא מבינה למה לחיות בעולם כזה. לא מבינה איך לחיות בעולם כזה. תגידו לי לעשות את שלי, לעשות את מה שאני יכולה. למה? בשביל מה?? אז אדם אחד ישמח יותר, יסבול פחות, אבל העולם עדיין יהיה כל כך מלא בסבל, ברע. מה שווה הטוב כשאין איך להסיר את הרע? ואיך לאהוב אלוקים כזה, שרואה את כל הסבל, ונותן לו להיות, דורות אחרי דורות, אדם אחרי אדם, כליה ולב ועוד כליה ולב? אנא עזרו לי.
תשובה: העולם שלנו מורכב: יש בו טוב ורע. מתוך קריאה רגישה של הדברים שלך, מצאתי שורה אחת שנראית לי לב העניין (ציטוט): "וגם אני, גם אני סובלת, ולא מבינה איך אפשר לראות את הקושי שלי ולא להציל אותי". כל עוד נקודת המוצא היא הסבל שלך, אין טעם שנכנס להסברים על הטוב והרע בעולם. כאשר אדם סובל הוא מתקשה מאוד להבין דברים אחרים. זה טבעי ומובן. על כך אמרו ח שלא לנחם את מי שמתו מוטל לפניו (אבות ד  יח). לכן צריך תחילה לעסוק בסבל שלך: להכיר אותו, להבין אותו, לבדוק מדוע את מרגישה שלא מנסים להציל אותך. אני בטוח שכאשר בעזרת ד  ימצא הפתרון לסבלך ותתרחקי מהימים הקשים שעוברים עליך עתה, תוכלי לראות את הטוב שיש בעולם. אני מאחל לך מכל ליבי נחמה מהירה וישועה שלמה בעזרת ד.
שאלה: חתן ביום חתונתו: היי, האם ברכת חתן ליום חופתו כמו שיש ברכת כלה?
תשובה: שני קישורים מזל טוב
שאלה: קניית זרעים לשתילה לאחר שנת שמיטה: האם ועל מה צריך להקפיד בקניית זרעים לשתילה ביתית של ירקות לאחר שנת שמיטה
תשובה: כמעט כל הזרעים הם תוצרת חו"ל ולכן אין בעיה. לפעמים יש זרעים של עגבניה שהם מהארץ. ואם כן יש לוודאי שתאריך היצור שלהם (הכתוב על השקית) הור לפני שנת השמיטה.
שאלה: פירוש חלק מפרק כ  ה מספר יחזקאל: פסוק יב - כה אמר אדני יהוה, יען עשות אדום בנקם נקם לבית יהודה- -ויאשמו אשום, ונקמו בהם. פסוק יג - לכן, כה אמר אדני יהוה, ונטתי ידי על-אדום, והכרתי ממנה אדם ובהמה ונתתיה חרבה מתימן, ודדנה בחרב יפלו. פסוק יד - ונתתי את-נקמתי באדום, ביד עמי ישראל, ועשו באדום, כאפי וכחמתי וידעו, את-נקמתי- -נאם, אדני יהוה. פסוק טו - כה אמר אדני יהוה, יען עשות פלשתים בנקמה וינקמו נקם בשאט בנפש, למשחית איבת עולם. פסוק טז - לכן, כה אמר אדני יהוה, הנני נוטה ידי על-פלשתים, והכרתי את-כרתים והאבדתי, את-שארית חוף הים. פסוק יז - ועשיתי בם נקמות גדלות, בתוכחות חמה וידעו כי-אני יהוה, בתתי את-נקמתי בם. תוכל לתרגם לי את הפסוקים, או חלק מהם?
תשובה: לך אלו דברי נבואה שה  אמר ליחזקאל הנביא הם נאמרו בעברית ואינני יודע לאיזו שפה אתה רוצה שאתרגם לך אותם. לא ברור לי מה אינו מובן לך אני מציע שתתבונן במפרשים כמו רש"י ומצודות או  דעת מקרא. ואם עדין לא יובן לך דבר מה תשאל אותי שאלה מוגדרת(כתגובה לשאלה זו) במה אתה מתקשה תזכה לשנים רבות נעימות וטובות דוד לוי
שאלה: גלולות למניעת הריון: לכבוד הרב, אני ואישתי נשואים 4 שנים ויש לנו 2 ילדים זכרים אחד בגיל 3 והשני בגיל 4 חודשים. אני ברוך ה מתחזק ואישתי בדרגה של שבת נידה ולא מתקדמת בקצב שלי. העניין שהיא כרגע לא רוצה להכנס להריון - רוצה לפחות שנתיים בין הריון להריון, ולוקחת גלולות - טבעת נובורינג. אני מפחד שאני נכשל בעקבות כך בזרע לבטלה, או בחטא אחר, אני לא יכול להשפיע ולשכנע אותה לא לקחת גלולות כי זה לא יקרה כרגע. מצד שני ראיתי שמי שקיים פריה ורביה בן בת יש הקלות בנושא השאלה במקרה שלי של שני בנים. כמו כן מה עליי לעשות? כיצד לנהוג ושוב - אישתי מסורתית שלא תקבל הטפות ולא אצליח לשכנע אותה בנושאים הללו.
תשובה: כשאישה משתמשת בגלולה אין הכשלה בזרע לבטלה. אמנם טרם קיימת מצוות פריה ורביה מפני שלשם כך צריך גם בן וגם בת. אבל אם יש קשיים, גופניים או נפשיים רגשיים, מותר ליצור רווח בין הלידות. עיין על כך בהרחבה בקישור הבא: אדרבא עליך להיות רגיש לאשתך כדי שלא תיכשל בהונאת דברים: "ולעולם יהא אדם זהיר באונאת אשתו, שמתוך שדמעתה מצויה, אונאתה קרובה. דהיינו, שמכיון שאסור להונות אדם בכדי שלא יצטער, נמצא אם כן שאיסור אונאה תלוי בצערו של זה שהונו אותו, והאשה בדרך כלל רגישה יותר מן האיש ויותר בנקל יכולה לבא לידי בכי מתוך צערה העמוק, ולכן צריך אדם להזהר מאד שלא לצער את אשתו בדרך אונאה, משום שהיא קלה להצטער מפני דבריו, והחטא תלוי בצוארו. וכן פסקו הטור ומרן השולחן ערוך". מתוך תאהב את אשתך, תהיה רגיש ומתחשב. כך תביא אותה לשמוח בך ובדרכך האמונית. ממילא אפשר שהיא תתקרב יותר לדרך התורה ותשמח ללדת ילדים נוספים בעת שתתחזק בכוחה הגופני וברוחה הנפשית. תזכו בעז"ה לבנים ובנות, עוסקים בתורה ובעבודה.
שאלה: כשרות פטריות: לכם! רציתי בבקשה לשאול האם (או איך) ניתן להשתמש בפטריות בשימורים מתוצרת הולנד? ראיתי באתרכם מאמר משנת תשס ב על כשרות פטריות האוסר את כל סוגי הפטריות בשימורים, ולכן רציתי לשאול על עדכון בנושא. איתן
תשובה: פטריות שמיוצרות בסין הם בחזקת נגועות. מקומות אחרים אינם בחשש נגיעות
שאלה: בגדים לא צנועים שניתנו במתנה: בעבר לפני כ3 שנים הייתי לובשת חצאיות קצרות מעל הברך ולאחר שקיבלתי על עצמי ללבוש חצאיות ארוכות יותר מסוף הברך ואילך היה חבל לי לזרוק את החצאיות הקצרות שהיו יקרות ולכן הצעתי לאחותי הקטנה יותר לקחת מה שהיא רוצה. והיא לקחה את רוב החצאיות ולאחרונה החלה ללבוש אותם בתדירות גבוה וכשאני מעירה לה היא טוענת שהחצאיות הם שלה עכשיו ושאני אפסיק להעיר לה. ומתעצבנת שאני מעירה לה על צניעות כי בכך אני גורמת לקיטרוגים עליה. השאלה שמטרידה אותי היא האם אני אשמה בכך שאני מחטיאה אותה בחוסר צניעות? ואפילו חשבתי על לקחת לה את החצאיות להעלים אותן אבל מצד שני אני חוששת שאולי זה גם לא הדבר הנכון. האם עצם זה שנתתי לה אותן משעותו שהן שלה עכשיו ואין לי זכות להתערב או לקחת אותן ממנה? מה הדבר הנכון לעשות???
תשובה: השאלה היא מה הסיבה ומה התוצאה: האם בגלל שיש לה ממך חצאיות קצרות היא החליטה ללבוש קצר או בגלל שהיא החליטה ללבוש קצר היא התחילה להשתמש בחצאיות שקבלה ממך. בכל מקרה אם כשנתת לה את החצאיות התכוונת שזו תהיה מתנה גמורה אין לך כל אפשרות להתחרט עכשיו. אבל כאחות גדולה יש לך באופן טבעי השפעה על אחותך - תחשבי בשכל וברגישות מה באמת יקרב את אחותך אליך ואל דרכך - זה בוודאי לא יקרה בדרכים של הטפה, מריבה וכפיה. תקריני כלפיה הרבה אהבה וחיבה, דאגה ואכפתיות כללית רחבה - ממילא הקשר יתהדק ותוכלי לקרב אותה לדרך הצניעות באפן אמיתי ונכון. נ.ב. זכרי את הלקח - לא בכל דבר צריך לחסוך. דברים לא כשרים: חצאיות, אוכל, ספרים וכיו"ב לא נותנים מתנה מפני שחבל על הכסף. משמידים אותם או ממחזרים אותם לדברים ראויים (להפוך חצאית קצרה לחצאית ארוכה עבור ילדות קטנות.)
שאלה: שמירת הברית: אני מפר את הברית כבר זמן מה, ואני רוצה לספר להורים, אבל מתבייש, כי כשישאלו כמה זמן התשובה לא תהיה מעודדת, איך לספר להם?
תשובה: לפני שאתה מתחיל לספר תאמר להם שאתה מעוניין לשתף במשהו שקשה לך לדבר עליו ואתה מבקש שאחרי שתשתף אותם שלא ישאלו על כך שאלות כי גם ככה זה מאוד קשה לך. אפשר גם לבקש באופן מדויק יותר: אל תשאלו אותי כמה זמן.
שאלה: מכשירי שמיעה: ראיתי לא מזמן מאמר של הרב רבינוביץ על השתל הקוליכארי. הוא כתב בפירוש שאפשר להחליף גם סוללה בשבת! האם זה נכון לגבי כולם? הוא מחלוקת?? הוא ציין נראלי שהתהליך של השמיעה מתבצע במוח ולכן בגלל זה אפשר. ומה הדין לגבי מכשיר שמיעה רגיל? שהוא בעצם מין מיקרופון משוכלל מאוד? יש גם מקום להקל? אשמח אם תסדרו לי את הדינים באופן פשוט וברור.
תשובה: בדקתי חוות דעת הלכתית אצל שני גורמי שמתמחים בשימוש במכשירים בשבת וברפואה בשבת. בשניהם מתירים שימוש בסוגי המכשירים ובשתל. שניהם אוסרים החלפת סוללה בשבת וממליצים על דרכי פעולה אחרים. עיין בקישורים
שאלה: חלום: לפניי מספר ימים חלמתי שאחי הגדול גוזר לי חתיכה מהשיער. חשוב לציין שאחי ואני לא בקשר כבר שנים והחלום היה ממש מוחשי. אשמח לדעת אם יש לזה פירוש
תשובה: הדרכת היהדות היא שהחלום מקבל את פשרו לפי הפתרון שלו. תציעי פתרון טוב לחלום: אחיך רוצה לקצר את מה שמסתיר אותך או מרחיק אותך ממנו. אחיך רוצה להתקרב אליך ומתחיל ברצון להביא לעצמו מעט משערך. תזכו לבשורות טובות ישועות ונחמות
שאלה: כשרות שוקולד: לכם, הביאו לי שוקולד TWIX (טוויקס) משדה תעופה באיטליה. האם זה מוצר כשר? יש לציין שלא כתוב עליו K או U יש עוד סימנים שאני יכולה לבדוק?
תשובה: 1: אין לאכול כל מוצר שאין עליו כשרות מפורשת. 2: אולם יש מדינות שלא כותבים על המוצר הכשר ובכל אופן הוא כשר. זה המצב בכמה מדינות בצפון אירופה. ולכן אני מציע בכל אופן להסתכל היכן הוא מיוצר ולבדוק עם הרבנות של אותה מדינה. ועם כל זה, אפילו אם יאמרו שיש עליו הכשר, הרמה של הכשרות תהיה ירודה מאד: למשל רכיבי חלב נוכרי ובעיות של איסור חדש ועוד קולות ודחקים- כי ככה זה בבמעט כל הכשרוית של חו"ל
שאלה: הוכחה לאמונה בהשארות הנפש: אהלן, אני כבר שבוע כל בוקר משתגע מהמחשבה שיום יבוא ואני לא ימשיך להתקיים והעולם כן. אנשים ימשיכו אחרריי ואני כבר לא יהיה קיים וזה גורם לך לצביטה בלב! ורק אדם מאמין באמת רגוע בקשר למוות. אז קודם כל אני בן אדם שמאמין ברוחי אבל המוח אומר לא להאמין. כי מה עם כל שאר מילארדי האנשים ברחבי העולם? הם הולכים לגהנום ישר? אם כן למה יש המון אנשים טובים? למה בחר בנו? וקראתי תשובות דומות וקודמות שלכם ואני יודע על הקטע של הנשמה הרוחנית אבל זה לא אומר שיש לה עולם עצמאי רק משום שהיא צריכה אחד. אשמח לתשובה מקיפה.
תשובה: השאלה שמטרידה אותך מטרידה כל אדם חושב. המוות מאיים עלינו - זו עובדה. יש תיאוריות הטוענות שאימת המוות היא בסיס לפעולות רבות אצל האדם. ציטוט לדוגמה: ".תיאוריה רחבה בתחום הפסיכולוגיה החברתית- Terror Management Theory (TMT). תיאורה זו שואפת להסביר התנהגות, רגשות ותפיסה אצל יחידים וקבוצות, שנובעים מהעובדה שכולנו בני תמותה. מקורה של התיאוריה בספרו של ארנסט בקר (Ernest Becker) (1973)- "The Denial of Death", שמציג את הרעיון לפיו פעולותיהם של אנשים נובעות מהחרדה שעולה לנוכח הידיעה שאנו בני תמותה." מתוך בטרם אמשיך עלי להציע הקדמות קצרות: 1. נושאים רבים ביהדות מוסברים ברמות הבנה שונות. יש רעיונות פשוטים להמון העם (בלשון ח   עובד מיראה   לא לשמה ) ויש רעיונות מעמיקים למי שמוכן להשקיע מאמץ רב להליכה בדרך התורה (בלשון ח   עובד מאהבה   לשמה ). כל המושגים של שכר ועונש בעולם הזה או בעולם הבא שייכים לתפיסת ה- יראה. אלו התחשבנויות של רווח והפסד - במרכז שלהם נמצאת דאגת האדם לעצמו. הדרך של אהבת ד  היא ההתמסרות אל האמת באשר היא אמת. (אינני כופר חלילה בעולם הבא - אבל תכליתו אינה שכר ועונש). 2. המושג  השארות הנפש  היה מקובל גם על הפילוסוף היווני אפלטון - לכן קשה לומר שהמוח אומר לא להאמין. 3. הסירוב לקבל את קיום הנשמה והישארות הנפש הוא תלוי תרבות. אנחנו נמצאים כיום בתקופת מעבר מהתרבות המודרנית ששללה את המציאות הרוחנית על כל צדדיה. אל התרבות הפוסט מודרנית שמחייבת ממדים רוחניים רחבים מאוד. כבר היום יש פתיחות לרעיונות רוחניים שלפני 50 שנה לא היו מתקבלים בציבור (כגון הרפואה האלטרנטיבית שמופעלת בתוך קופות החולים). אחרי ההקדמות: המושג רוחניות מחייב להתנתק מחשיבה חומרית, ממושגים חומריים וזו דרישה קשה, מפני שאנחנו קשורים בטבורנו לחומריות: אוכלים, עובדים, מתענגים, מפתחים - הכל בחומר. אי אפשר רק לחשוב רוחני. על פי היהדות, רוחניות היא דרך חיים (תפילה, תורה, מצוות ומעשים טובים). כדי לצאת ברצינות לחשיבה רוחנית צריך להתנתק מהתלות בחומר - לא להתרגש מאוכל, נשים, כסף, בריאות, כבוד. מי שמצליח להתקדם אל הרוח מתחיל להתרגש ולחוות אחרת: הוא מתרגש מלימוד של רעיונות חדשים, הוא מתלהב משאיפות רוחניות, מתמסר לחיים של הגשמת ערכים, מסתלק מכעס, קנאה, כבוד ושליטה. לא מדובר על דברים ששומעים או קוראים עליהם. לא מדובר בהצהרות חגיגיות בסגנון של "אני מאמין ש." מדובר על חיים ממשיים שממוקדים ברוח: לימוד, חשיבה, התלהבות, פעולה, שאיפה וסיפוק רוחניים. החיים החומריים נגזרים מהרוחניות - אהבת הכלל, רצון להיטיב לזולת, רצון להתקדמות רוחנית וכו  מי שחי כך מרגיש שהקיום החומרי - גופני שלו, שולי לקיום הרוחני נשמתי. ממילא אימת המוות פוחתת. באשר למספרם העצום של בני האדם וכו  - נשמה לא תופסת  מקום, כמויות ומספרים הם עניין חומרי, הרוח נמצאת ברבדים שמעל כל אלו. עלי לציין שעקרי דברי בנדון הם על פי משנת הרב קוק
שאלה: כשרות וויסקי: רציתי לברר עלן כשרות שלושה בקבוקי וויסקי וויסקי "JOHNNIE WALKER XR 21 YEARS OLD 700 ML וויסקי "ROYAL SALUTE BLENDED SCOTCH 38 YO 500 ML וויסקי "ROYAL SALUTE DIAMOND TRIBUTE WHISKY 700 ML (בעברית: 1 ג וני ווקר סר 21 שנה 2 שיבאס רויאל סאלוט 38 שנה 3 שיבאס רויאל סאלוט דימנדס יהלומים) מראש
תשובה: עיין כאן ושים לב שיש דרגות שונות מכשרות
שאלה: עשרה בטבת: האם מותר להתחתן יום לפני עשרה בטבת, הכוונה ב ט טבת,? יום לפני צום עשרה בטבת?
תשובה: לא מקובל לערוך חופה בליל עשרה בטבת. עיין בקישור
שאלה: ברית מילה: קיבלתי שיעורי בית ואחת מהשאלות שקיבלתי היא: כיצד מצוות ברית המילה מוכיחה את דעתו של טורנוסרופוס? ואני לא יודעת את התשובה לשאלה זו. אשמח לקבל תשובה ממך. המשך שבוע טוב.
תשובה: למיטב הבנתי, טורנוסרופוס התנגד לברית המילה. הוא טען שהיצורים נבראים שלמים. אם הבורא היה רוצה אדם מהול - היה בורא אותו מהול. ברית המילה היא פגיעה בשלמות הטבעית שהקב"ה בורא, לכן אסור לעשות אותה לשיטתו. גם אני לא מבין את השאלה שנשאלת: כיצד מצוות ברית המילה מוכיחה את דעתו של טורנוסרופוס? מצטער!
שאלה: סימנים מהשמיים: אני בת 25 וכבר כמה שנים מחפשת בן זוג לחתונה אך ללא הצלחה,מהסיבה העיקרית שכל מי שפגשתי בדרכי אינו שומר שבת וכשרות,ועל זה אינני מוכנה להתפשר כלל. אך יש בחור אחד שכן עומד בקריטריונים אילו,פגשתי אותו לפני 3 שנים,ולא פעם ניסינו ביחד,אך בכל פעם הפסקתי את הקשר בגלל שהרגשתי שזה לא יכול לעבוד,א ן לי ממש הסבר לזה. רק שמשהו אחד גורם לי לשקול אחרת -אני כל פעם פוגשת אותו ברחוב ובמקרה,לא אוכל לספור את מספר הפעמים זה קרה, וזה מפתיע אותי כל פעם מחדש. אני מרגישה שאלוקים רומז לי או מסמן לי מלעמלה שאני עושה בחירה לא נכונה לגבי עניין זה, איך אוכל להבין אם זה מקרי או באמת סימן שיש לו משמעות? איך אפשר לקבל תשובות על כאלו דברים כדי באמת לא לעשות טעויות קריטיות למרות האזהרות מהשמיים?
תשובה: בשום אופן אסור לפעול על פי סימנים מהשמיים. זה עלול להטעות ולקלקל מאוד. יש סיפור של רבי נחמן (מעשה מאב ובן יחיד ) כל תוכנו שסימנים מהשמיים עלולים לבוא גם מכוחות הרע שמטעים אותנו. כבר קבעו חכמי ישראל "לא בשמים היא" בדברים ארציים אפילו בפסיקת הלכה יש לפעול בשכל ועל פי הנתונים הידועים לנו.